บันทึกแวมไพร์วานิทัส 10

* ญี่ปุ่นเล่ม SP
* ญี่ปุ่นเล่มปกติ
* ไทย

**บันทึกแวมไพร์วานิทัส 10** เป็นมังงะเล่มที่สิบของบันทึกแวมไพร์วานิทัสที่วาดโดยอาจาย์โมจิซุกิ จุน โดยเล่มที่สิบของทางญี่ปุ่นได้มีการจัดจำหน่ายในรูปแบบเล่มพิเศษ มีการแถมมาพร้อมกับมินิบุ๊ค พร้อมจำหน่ายเล่มปกติเมื่อวันที่ 20 พฤษภาคม 2565

ในวันที่ 20 ธันวาคม 2565 นั้น ทางสยามอินเตอร์คอมมิกส์ซึ่งเป็นสำนักพิมพ์ไทยได้มีการเปิดให้สั่ง ออนไลน์ โดยจะแถมโปสการ์ดของแอสโทลโฟ สำหรับคนที่สั่งซื้อออนไลน์ แล้วจะวางจำหน่ายตามหน้าร้านปกติเมื่อวันที่ 30 ธันวาคม 2565

ส่วนทางสำนักพิมพ์อเมริกันเยนเพรสมีการประกาศวางจำหน่ายเมื่อวันที่ 17 ตุลาคม 2566

คำเตือนสปอย!

บทความนี้มีการสปอยเกี่ยวกับซีรีย์ บันทึกแวมไพร์วานิทัส.
กรุณาอ่านด้วยความระมัดระวัง

## หน้าปก

ตัวละครที่อยู่บนหน้าปกคือวานิทัส และโนเอ้ อัสชีวิสต์ หันหลังชนกัน พวกเขาใส่เสื้อซึ่งอยู่ในเนื้อเรื่องหลัก วานิทัสเต็มไปด้วยบาดแผลและผ้าพ้นบาดสีขาว ฉากหลักเป็นกรอบที่เหมือนนาฬิกาทรายที่มีภาพสะท้อนให้เห็นหลังคาของโรงแรมชูชูที่อยู่ท่ามกลางปารีส มีฟองสบู่นับไม่ถ้วนลอยขึ้นกลางอากาศ

## เรื่องย่อสำนักพิมพ์

มิฮาอิลวางแผนทำให้วานิทัสกับโนเอ่ต้องเข้าห้ำหั่นกัน หนึ่งเพื่อไม่ให้ใครแย่งชิงความทรงจำของ "จันทราจันทราน้ำเงิน" และอีกหนึ่งเพื่อไม่ให้ต้องสูญเสียชีวิตของ "คนสำคัญ" ไปอีก สุดท้ายแล้ว การต่อสู้ซึ่งคล้ายคลึงกับการอธิษฐานนี้...คมเขี้ยวนี้ เสียงกรีดร้องนี้ ความปราถนานี้จะส่งไปถึงอีกฝ่ายหรือไม่

## ภาพประกอบสี

เป็นภาพประกอบสีที่เคยเอามาลงในนิตยสาร ก่อนมารวมเล่ม ซึ่งเป็นภาพวานิทัสกับโนเอ้ยืนใกล้กัน พวกเขาหันหลัง แต่มองเหลียวหลังเหมือนกำลังมองใครบางคนอยู่ วานิทัสหันหลังเล็กน้อยแล้วแลบลิ้บ หลี่ตาข้างหนึ่ง ส่วนโนเอ้มองด้วยรอยยิ้ม ผมกับเสื้อผ้าบางส่วนของพวกเขาถูกย้อมด้วยสีทองซึ่งเป็นสีผมขององค์ราชินี ข้างล่างเป็นทิวทัศน์หลังคาโรงแรมซูซุที่อยู่ท่ามกลางปารีสโดยภาพถูกระบายเป็นสีน้ำเงิน ฉากหลังสีทองอยู่ท่ามกลางหน้ากระดาษสีขาว

## สารบัญ

* Mémoire 52: Sens Unique — ร่วงหล่น
* Mémoire 53: Pleuvoir — สายฝนที่ไม่รู้จักท้องฟ้า
* Mémoire 54: La nuit sans lune — คืนอันมืดมิด (ตอนแรก)
* Mémoire 54.5: La nuit sans lune — คืนอันมืดมิด (ตอนจบ)
* Mémoire 55: Après la pluie — ความปราถนาของเขา (ตอนแรก)
* Mémoire 55: Après la pluie — ความปราถนาของเขา (ตอนจบ)
* Mémoire 56: Faire un gâteau — หวานขม
* บันทึกแวมปายวานิตั๊ด!!!! —ภาคเสริม—

## โบนัส (omaka)—โอเมเกะ

**วานิทัสโบนัสเล่ม 10** "***CLUB le taime***"

เนื้อหาเกี่ยวกับจักรวาลโลกคู่ขนานวานิทัสที่เป็นเหตุการ์ณสมมุติว่าถ้าเกิดตัวละครภายในซีรีย์กลายเป็นหนุ่มหล่อที่ทำงานในโฮสต์ หนุ่มหล่อที่นั้นมีสไตล์ใดให้คุณเลือก

**บันทึกแวมปายวานิตั๊ด!!!! ตอนพิเศษกุมภาพันธ์ 2019**

เกร็ดเล็กเกร็ดเรื่องความรู้ฝรั่งเศสเกี่ยวกับกาเล็ตต์ เดอ รัวส์ ซึ่งเป็นขนมฝรั่งเศและความเชื่อ โดยเล่าผ่านมุมมองวานิทัสและพ้องเพื่อน เคยลงโบนัสในนิตยสารฉบับกุมภาพันธ์ 2019 ก่อนนำมารวมเล่ม 10

**บันทึกแวมปายวานิตั๊ด!!!! —ภาคเสริม—**

*ดูบทความเพิ่มเติมได้ที่ : บันทึกแวมปายวานิตั๊ด!!!! —ภาคเสริม—*

เนื้อหาโบนัสที่เคยเอาลงในทวิตเตอร์ของอาจาย์โมจิซุกิ จูน ก่อนนำมารวมในเล่ม 10

## ข้อความผู้เขียน

*"เล่ม 10 บางไปวะคะเนี่ย” คุณ บ.ก. “เข้าใจผิดแล้วค่ะ ความรู้สึกคุณติดบั๊กแน่ๆ นี่คือจำนวนหน้าปกตินะ ที่ผ่านมามันหนาไปต่างหาก"*

*...เล่ม 10 นี้ ไดเอตสําเร็จแล้วค่ะ ขอฝากด้วยนะคะ*

## โบนัสและของแถม

มินิบุ๊คที่แถมกับเล่ม 10 (SP) มีทั้งอีบุ๊คและรูปเล่มโปสการ์ดแอสโทลโฟที่แถมเฉพาะคนที่สั่งซื้อออนไลน์กับสยาม
## ช่องทางการจำหน่าย

**สำนักพิมพ์ภาษาอื่น**

* yenpress (เยนเพรส) สำนักพิมพ์อเมริกัน (***รหัส "NA ISBN" :*** 978-1-9753-7531-7)

**อีบุ๊ค**

* book walker — ญี่ปุ่น กับ เล่มพิเศษฉบับอีบุ๊คและ อังกฤษ (โกลบอล)